[Foto’s] Trein ontspoor in NoordwesDie swaargoederetrein wat in Noordwes ontspoor het (Foto: Verskaf) Die Spoorveiligheidsreguleerder (VSR) het Vrydag ŉ ondersoek van stapel gestuur nadat ŉ swaargoederetrein Vrydagoggend vroeg by Sandpan tussen Klerksdorp en Stilfontein in Noordwes ontspoor het. Madelein Williams, woordvoerder vir die SVR, het in ŉ verklaring gesê die trein, wat aan Transnet Freight Rail (TFR) behoort en ystererts vervoer het, het omstreeks 02:45 ontspoor op pad na Welkom in die Vrystaat. “Die SVR is tans saam met TRF besig met ŉ ernstige ondersoek om te probeer uitpluis wat presies die oorsaak van die ontsporing was. Die SVR is van plan om te verseker dat só ŉ voorval nie herhaal word nie, ongeag die uitkoms van die saak,” het Williams gesê. Niemand is in die voorval beseer nie.